

|  |  |  |
| --- | --- | --- |
|  |  |  |
| REPUBLIKA HRVATSKAKARLOVAČKA ŽUPANIJA |  |
|  | GRAD KARLOVAC |  |

GRADSKO VIJEĆE

KLASA:

URBROJ:

Karlovac,

 Na temelju članka 17. stavka 1. alineja 3. Zakona o sustavu civilne zaštite (“Narodne novine” broj 82/15,118/18,31/20 i 20/21), i članka 34. i 97. Statuta Grada Karlovca (Glasnik Grada Karlovca broj 9/21- potpuni tekst), Gradsko vijeće Grada Karlovca je na \_\_\_\_ sjednici održanoj dana \_\_\_\_\_\_\_\_\_\_\_\_\_ 2022. godine donijelo sljedeću

**O D L U K U**

**o određivanju pravnih osoba od interesa za sustav civilne zaštite**

**Grada Karlovca**

Članak 1.

Donosi se Odluka o određivanju pravnih osoba od interesa za sustav civilne zaštite Grada Karlovca, s ciljem priprema i sudjelovanja u aktivnostima zaštite i spašavanja ljudi, životinja, materijalnih i kulturnih dobara i okoliša u slučaju prijetnje, nastanka i posljedica velikih nesreća i katastrofa na području Grada Karlovca.

Članak 2.

Pravne osobe od interesa za sustav civilne zaštite Grada Karlovca su one pravne osobe koje su svojim proizvodnim, uslužnim, materijalnim, ljudskim i drugim resursima najznačajniji nositelji djelatnosti odnosno pravne osobe koje svojim redovitim predmetnom poslovanja u najvećoj mjeri mogu doprinijeti zaštiti i spašavanju ljudi, životinja, materijalnih i kulturnih dobara i okoliša u slučaju prijetnje, nastanka i posljedica velikih nesreća i katastrofa na području Grada Karlovca.

Članak 3.

Pravne osobe iz članka 1. ove Odluke određuju se kako slijedi:

1. “Čistoća” d.o.o., Karlovac;

 2.)“Zelenilo” d.o.o., Karlovac;

 3.)“Vodovod i kanalizacija” d.o.o., Karlovac;

 4.)“Gradska toplana” d.o.o., Karlovac;

Članak 4.

Pravne osobe iz članka 3. ove Odluke dio su operativnih snaga sustava civilne zaštite Grada Karlovca s pravnom osobnošću koji čine:

1. Javna vatrogasna postrojba Grada Karlovca;
2. Vatrogasna zajednica Grada Karlovca;
3. Hrvatska gorska služba spašavanja – stanica Karlovac;
4. Gradsko društvo Crvenog križa Karlovac.

 Članak 5.

Pravne osobe iz članka 3. ove Odluke stječu status sudionika u provedbi utvrđenih mjera civilne zaštite na području Grada Karlovca, a njihova prava i obaveze proizlaze sukladno odredbama:

* Zakona o sustavu civilne zaštite
* Pravilnika o mobilizaciji, uvjetima i načinu rada operativnih snaga sustava civilne zaštite.

 Članak 6.

Pravne osobe iz članka 3. ove Odluke obavezuju se izraditi svoje operativne planove civilne zaštite kojim utvrđuju plan o načinu organiziranja provedbe mjera i aktivnosti odnosno način provođenja zadaća koja su utvrđena ovom Odlukom s brojem operativnih članova i materijalno-tehničkih sredstvima i spremnosti za operativno djelovanje.

Članak 7.

Pravne osobe dužne su voditi i ažurirati evidenciju s podacima vlastitih pripadnika, sposobnostima i resursima svojih operativnih snaga u strukturiranim evidencijama utvrđenih pravilnikom kojim se propisuje vođenje evidencije o pripadnicima operativnih snaga sustava civilne zaštite.

Članak 8.

Pravne osobe dužne su se odazvati zahtjevu načelnika Stožera civilne zaštite Grada Karlovca i načelnika Stožera civilne zaštite Republike Hrvatske te sudjelovati s ljudskim i materijalnim resursima u provedbi mjera i aktivnosti u sustavu civilne zaštite.

U slučaju velike nesreće i katastrofe, pravnim osobama koordinira gradonačelnik Grada Karlovca uz stručnu potporu Stožera civilne zaštite Grada Karlovca.

 Članak 9.

Donošenjem ove Odluke stavlja se van snage Odluka o određivanju pravnih osoba od interesa za sustav civilne zaštite Grada Karlovca, od 24. listopada 2017. godine, KLASA: 021-05/17-01/08, URBROJ: 2133/01-01-17-9, („Glasnik Grada Karlovca“ 18/2017).

Članak 10.

Ova Odluka stupa na snagu osmog (8) dana od dana objave u „Glasniku Grada Karlovca“

 PREDSJEDNIK

 GRADSKOG VIJEĆA GRADA KARLOVCA

 Marin Svetić, dipl.ing.šumarstva

**OBRAZLOŽENJE**

Pravni temelj za donošenje Odluke o određivanju pravnih osoba od interesa za sustav civilne zaštite Grada Karlovca sadržan je u odredbama članka 17. Zakona o sustavu civilne zaštite („Narodne novine“ broj 82/15,118/18,31/20 i 20/21). Odluku donosi Gradsko vijeće na prijedlog gradonačelnika Grada Karlovca. Prijedlog odluke izrađen je u skladu s Procjenom rizika od velikih nesreća Grada Karlovca. Odlukom se određuju pravne osobe od interesa za sustav civilne zaštite Grada Karlovca koje se mogu angažirati na sprječavanju nastanka i otklanjanju posljedica katastrofa i velikih nesreća na području Grada Karlovca.

Predlaže se donošenje Odluke o određivanju pravnih osoba od interesa za sustav civilne zaštite Grada Karlovca.

SASTAVIO:

Tajnik Stožera civilne zaštite v.d. Pročelnica Ureda gradonačelnika

Dario Čavlović, struč.spec.ing.sec. Dijana Kujinek, mag. nov.,

Dostaviti:

1. Načelniku Stožera civilne zaštite, Ivani Fočić, ovdje;
2. Tajniku Stožera civilne zaštite, Dariu Čavlović, ovdje;
3. Javna vatrogasna postrojba grada Karlovca, Gažanski trg 11, Karlovac;
4. Vatrogasna zajednica grada Karlovca, Gažanski trg 11, Karlovac;
5. Hrvatska gorska služba spašavanja – Stanica Karlovac, Vladka Mačeka 48, Karlovac;
6. Gradsko društvo Crvenog križa Karlovac, Tadije Smičiklasa 25, Karlovac;
7. “Čistoća” d.o.o., Gažanski trg 8, Karlovac;
8. “Zelenilo” d.o.o., Primorska 39, Karlovac;
9. “Toplana” d.o.o., Tina Ujevića 7, Karlovac;
10. “Vodovod i kanalizacija” d.o.o., Gažanski trg 8, Karlovac;
11. Služba civilne zaštite Karlovac, Vlatka Mačeka 8, Karlovac;
12. Predsjedniku Gradskog vijeća, ovdje;
13. Dokumentacija;
14. GGK;
15. Zapisnik;
16. Pismohrana.